**VNÚTORNÝ A ORGANIZAČNÝ PORIADOK ŠKOLSKÉHO INTERNÁTU**

**AKO SÚČASŤ HOTELOVEJ AKADÉMIE HUMENNÉ**

**Poslanie vnútorného poriadku a rozsah jeho pôsobnosti**

1. Vnútorný poriadok školského internátu (ďalej len VP ŠI) je súčasťou „Školského poriadku

Hotelovej akadémie Humenné Štefánikova 28“.

2. Školský internát zabezpečuje žiakom výchovno-vzdelávaciu starostlivosť v čase mimo

vyučovania, ubytovanie a stravovanie. Pri realizácii princípov výchovy a vzdelávania napĺňa

tri základné funkcie: výchovno-vzdelávaciu, sociálnu, zdravotnú a preventívnu.

3. Výchovno-vzdelávacia činnosť školského internátu sa zameriava na všestrannú pomoc

žiakom pri ich príprave na vyučovanie, formovanie aktívneho postoja žiakov

k sebavzdelávaniu a sebavýchove, uspokojovanie individuálnych potrieb a záujmov,

rozvíjanie nadania, špecifických schopností a tvorivosti, na aktívne využívanie voľného času,

oddych a relaxáciu. Mimoškolská činnosť sa organizuje na základe dobrovoľnosti žiakov.

4. Výchova mimo vyučovania je zabezpečovaná v zmysle „ Výchovného programu ŠI“, „Plánu

výchovno-vzdelávacej činnosti na príslušný školský rok.“ Úlohy z neho sú bližšie

rozpracovávané do mesačných a týždenných plánov, v denných programoch. Na jej

zabezpečení sa podieľajú vychovávatelia.

5. Výchova mimo vyučovania je organizovaná v priestoroch školského internátu a školy, alebo

iných verejných a spoločenských zariadeniach, v prírode. Pre všetky účelové zariadenia

(napr. telocvičňa, ihriská, školská jedáleň, aula, PC triedy, atď.) sú vypracované a na

prístupnom mieste zverejnené prevádzkové poriadky, ktoré musia žiaci i pracovníci

dodržiavať. Záujmová činnosť je plánovaná a organizovaná podľa žiackeho záujmu. Žiak

svoje schopnosti a záujmy uplatňuje a rozvíja v záujmových útvaroch (krúžkoch, športových

a telovýchovných kluboch a oddieloch, kultúrne zameraných súboroch). Tiež aktívnou

účasťou na výchovných, kultúrnych, spoločenských a športovo-branných podujatiach.

6. Záujmové útvary majú vypracovaný plán práce na príslušný školský rok. Pokiaľ je žiak ich

členom, navštevuje ich pravidelne v určený deň a hodinu. Ak v tom čase prebieha v ŠI

príprava na vyučovanie, ubytovaný žiak sa na vyučovanie pripraví individuálne v inom čase.

7. Žiak sa záujmovej činnosti zúčastňuje podľa svojich záujmov a schopností, pričom sa riadi

stanoveným poriadkom a pokynmi vedúceho útvaru. Každú neprítomnosť je povinný

ospravedlniť. Vzdelávací poukaz odovzdá na začiatku školského roka vedúcemu záujmového

útvaru, o ktorý ma najväčší záujem. Žiak môže navštevovať i viac záujmových útvarov.

8. Na reprezentáciu HA a ŠI v rôznych kolách súťaží a na verejnosti sú prednostne vyberaní

žiaci s dobrými výchovnými a vyučovacími výsledkami.

9. Žiak dodržiava predpisy BOZ (bezpečnosti a ochrany zdravia) a PO (požiarnej ochrany) tak

v ubytovacích priestoroch ako i inde, ak sa tam organizuje výchovná činnosť so žiakmi.

10. Materiál, náradie, nástroje, výstroj a výzbroj pre záujmovú činnosť si žiak zapožičiava

prostredníctvom vedúceho záujmového útvaru. Je za ne plne zodpovedný a povinný ho

vrátiť. V prípade jeho straty alebo poškodenia z nedbanlivosti je povinný uvedené uhradiť.

Materiál na zhotovenie výrobkov pre vlastnú potrebu škola ani ŠI žiakom neposkytuje

**VNÚTORNÝ PORIADOK ŠKOLSKÉHO INTERNÁTU**

Vnútorný poriadok ŠI upravuje spôsob vhodnej a účelovej organizácie života žiakov

ubytovaných v internáte a ich kolektívne spolužitie.

Vnútorný poriadok obsahuje:

I. Práva a povinnosti ubytovaných žiakov

II. Práva a povinnosti rodičov (zákonných zástupcov) žiakov

III. Výchovné opatrenia

IV. Vnútorná organizácia života žiakov v ŠI

V. Režim dňa

Vnútorný poriadok je vyvesený na vhodnom mieste a sprístupnený všetkým ubytovaným žiakom

počas celého školského roka

Pri nástupe žiakov do ŠI sú vychovávatelia povinní oboznámiť ich s plným znením vnútorného

poriadku ŠI proti podpisu.

O preškolení a poučení dodržiavania predpisov a zásad všeobecnej bezpečnosti (BOZ) a požiarnej

ochrany (PO) je vedený záznam v denníku výchovnej skupiny.

**Článok I**

**Práva a povinnosti ubytovaných žiakov**

1. Práva žiakov

Každý ubytovaný žiak v školskom internáte má právo:

a) Používať v pracovné dni (t.j. dni školského vyučovania) a v príchodové dni pridelenú izbu,

spoločné internátne priestory a ich príslušenstvo.

b) Využívať inventár a zariadenie určené žiakom.

c) S vedomím vychovávateľa sa zúčastňovať výchovných, kultúrnych, športových a iných

podujatí, záujmových činností organizovaných školským internátom, školou. Záujmových

činností organizovaných mimo školského internátu sa žiaci môžu zúčastňovať len s písomným

súhlasom zákonného zástupcu.

d) Podieľať sa na plánovaní a realizácii výchovnej, kultúrnej, spoločenskej a športovej činnosti.

Prostredníctvom vychovávateľa podávať pripomienky a návrhy ku všetkým otázkam života

žiakov v školskom internáte.

e) V čase osobného voľna prijímať vo vyhradených priestoroch školského internátu návštevy,

f) V čase osobného voľna a so súhlasom vychovávateľa a spolubývajúcich používať vlastnú

normalizovanú elektroniku, tablety, nabíjačky, mobilný telefón alebo PC (na študijné účely) tak,

aby sa neporušovali zásady VP ŠI.

g) V dňoch pracovného pokoja a vo sviatky navštevovať rodičov. V odôvodnených prípadoch je

možné so súhlasom vychovávateľa navštíviť rodičov i v priebehu týždňa. Vzhľadom k tomu, že

v dni pracovného pokoja, vo sviatky a počas prázdnin školský internát nie je prevádzkovaný,

žiaci sú povinní ho opustiť.

h) Pri dosahovaní výborných výchovných a vyučovacích výsledkov požiadať o vychádzky i mimo

denný režim.

i) Navštevovať bohoslužby podľa svojho vierovyznania tak, aby to nenarušilo denný režim.

j) Otvorene, vhodným spôsobom vyjadriť svoj názor a požiadavky. Prostredníctvom

vychovávateľa požiadať o odpoveď, vysvetlenie. Splnenie niektorých požiadaviek je limitované

finančnými možnosťami školského internátu a školy. V prípade neuspokojivého doriešenia

danej veci má žiak právo obrátiť sa na vyššieho nadriadeného (vedúceho výchovy mimo

vyučovania, poprípade riaditeľku školy).

k) V prípade, že žiak pochádza z rodiny, ktorá je v hmotnej núdzi, môže prostredníctvom riaditeľky

školy požiadať zriaďovateľa o zľavu. Výšku príspevku na čiastočnú úhradu nákladov a podmienky úhrady určí zriaďovateľ všeobecne záväzným nariadením. Tlačivo a bližšie informácie poskytne vedúci výchovy mimo vyučovania.

**Článok 2**

**Povinnosti žiakov**

Žiak ubytovaný v školskom internáte je povinný:

a) Dodržiavať ustanovenia vnútorného poriadku školského internátu a riadiť sa pokynmi

pedagogických zamestnancov.

b) Svedomite a pravidelne sa pripravovať na vyučovanie (zachovávať pokoj počas štúdia).

Usilovať sa o všestranný rozvoj svojej osobnosti sebavzdelávaním a podporovať úsilie

pedagogických zamestnancov v tomto smere.

c) Starať sa o zverený inventár (žiak pri nástupe do ŠI preberá do opatery inventár izby). Pri

prerušení štúdia, odchode zo ŠI, vylúčení zo ŠI a na záver školského roka prevzatý inventár žiak

odovzdá v pôvodnom stave skupinovému vychovávateľovi.

d) Zachovávať pravidlá kolektívneho spolužitia a vzájomnej pomoci.

e) Svoje osobné veci, izbu a priestory školského internátu a jeho okolia udržiavať v poriadku

a čistote. Žiaci sú povinní na vyzvanie vychovávateľa umožniť kontrolu čistoty a poriadku, tiež

osobných vecí za svojej prítomnosti žiaka.

f) Šetriť zariadením školského internátu, vodou, teplom, elektrickou energiou a potravinami.

Nahradiť škody na zariadení spôsobené úmyselne alebo z nedbanlivosti.

g) Vykonávať pre kolektív práce, služby a činnosti, nariadené vychovávateľom.

h) Dodržiavať čas príchodu z vychádzok a návratu od rodičov. Dôvod neskoršieho príchodu

neodkladne oznámiť vychovávateľovi. Pobyt na inom mieste ako je vyznačený v zošite záznam

o neprítomnosti žiaka v ŠI a neskorý príchod z vychádzky je považovaný za porušenie vnútorného

poriadku ŠI. Pri individuálnych vychádzkach a odchode žiakov k rodičom sa pedagogický dozor

nezabezpečuje.

i) Do školského internátu zbytočne nenosiť cennejšie predmety a väčšie finančné čiastky. Ak sa

tomu nedá vyhnúť, žiak ich vo vlastnom záujme odovzdá do úschovy vychovávateľovi.

V opačnom prípade školský internát ani škola za stratu a poškodenie nezodpovedá.

j) Prezúvať sa pri vstupe na oddelenie a obuv odkladať na vyhradenom mieste do uzatvorených

skriniek.

k) Pri odchode z izby (na TV, PV, k rodičom) je posledný žiak povinný skontrolovať uzavretie

vody, okien a vypnutie svetiel, uzamknutie izby. Kľúč odovzdať vychovávateľovi alebo na

vrátnici školského internátu.

l) Pri nástupe do školského internátu nahlásiť svojmu vychovávateľovi kontakt na zákonného

zástupcu (adresu trvalého bydliska a telefónne číslo). Pri zmene ich aktualizovať.

m) Zúčastniť sa proti podpisu preškolenia z vnútorného poriadku školského internátu, zásad

a pravidiel BOZ a PO.

n) Neodkladne oznámiť vychovávateľovi príznaky ochorenia, úrazu, výskytu infekčných alebo

parazitárnych ochorení u seba alebo osôb, s ktorými prišiel do styku (aj v mieste trvalého

bydliska a v rodine).

o) Pri ochorení požiadať vychovávateľa o poskytnutie základnej prvej pomoci a ak to zdravotný

stav dovolí, urýchlene navštíviť svojho lekára. Nezdržiavať sa v školskom internáte.

p) Dodržiavať pokyny riaditeľky školy k ubytovaniu žiakov, dodržiavaniu hygienických zásad,

k BOZ a PO, k príprave na vyučovanie, vychádzkam, odchodu žiakov k rodičom, žiackym

službám, zdravotnej starostlivosti a doručovaniu pošty.

q) Sám proti podpisu prevziať stravné lístky na príslušný mesiac. Na zadnej strane ich v rámci

poistenia proti krádeži či zneužitia ihneď podpísať vlastným menom. V prípade vlastnej

práceneschopnosti alebo neúčasti v ŠI u vychovávateľa alebo vedúcej školskej jedálne sa

odhlásiť zo stravy.

r) Mobilné telefóny nenechávať bez dozoru, mať ich stále pri sebe. Školský internát za ich

zneužitie alebo stratu nezodpovedá.

s) Dodržiavať režim dňa a nočný pokoj, nenavštevovať spolužiakov na cudzích izbách po 22,00

hodine. Nočný pokoj od 22:00 do 06:00 hod.

**Článok 3**

**Žiakom ubytovným v školskom internáte sa nepovoľuje:**

a) Manipulovať a zasahovať do elektrickej a inej inštalácie v izbách a spoločných priestoroch

školského internátu. Používať vlastné elektrospotrebiče okrem povolených.

b) Manipulovať s otvoreným ohňom a výbušninami (zápalky, sviečky, zapaľovače, petardy a iné)

c) Manipulovať s hasiacimi prístrojmi a hydrantmi (s výnimkou odvrátenia požiaru).

d) Fajčiť v školskom internáte a v jeho areáli v zmysle zákona o ochrane nefajčiarov. Za fajčenie

sa považuje aj používanie elektronickej cigarety.

e) Prísť do školského internátu pod vplyvom alkoholu alebo iných návykových látok, v školskom

internáte požívať alkoholické nápoje, drogy a návykové látky vrátane ich prechovávania

a distribúcie v školskom internáte.

f) Donášať, prechovávať nebezpečné látky, výbušniny, zbrane a náboje, jedy, chemikálie

a manipulovať s nimi.

g) Šplhať sa po balkónoch a bleskozvodoch, sadať si do otvorených okien a vykláňať sa z nich.

Naháňať sa po chodbách a schodisku školského internátu, bezohľadne a nebezpečne sa správať

voči ostatným.

h) Vyhadzovať odpadky a rôzne predmety z okien izieb a balkónov, pľuvať a pokrikovať z nich.

i) Navštevovať iné izby v čase neprítomnosti ich užívateľov, zamykať sa na izbách a v ostatných

priestoroch školského internátu.

j) Sťahovať sa na inú izbu, premiestňovať inventár bez súhlasu vychovávateľa.

k) Opustiť ŠI bez vedomia vychovávateľa.

l) Zostávať v školskom internáte počas vyučovania bez upovedomenia skupinového alebo

službukonajúceho vychovávateľa.

m) Prechovávať, rozširovať a propagovať pornografiu a materiály navádzajúce k násiliu,

náboženskej a rasovej neznášanlivosti.

n) Využívať ostatných ubytovaných na osobnú službu. Dopúšťať sa zastrašovania, vydierania,

psychického alebo fyzického nátlaku a násilia, šikanovania.

o) Hrať hazardné hry o peniaze alebo cenné veci.

p) Vynášať zo školskej jedálne taniere, poháre a príbory.

r) Vodiť do školského internátu cudzie osoby. Rodičov, prípadne priateľov len so súhlasom

vychovávateľa a do vyhradených priestorov.

s) Chovať v priestoroch ŠI zvieratá.

t) Kúpať sa bez dozoru a súhlasu vychovávateľa v okolitých vodných plochách a miestach, kde

nie je zabezpečený náležitý dozor (plavčík, atď.).

u) Prechovávať cenné predmety a vyššiu peňažnú hotovosť. Školský internát za ich stratu

nezodpovedá.

v) Variť v priestoroch školského internátu. Prihrievať stravu je možné v kuchynke na poschodí, kde

sa nachádza varná kanvica na vodu a mikrovlnná rúra.

w) Nosiť v priestoroch školského internátu čiapky, kukly, kapucne a iným spôsobom zahaľovať

svoju identitu.

x) Propagovať formy diskriminácie, xenofóbie a rasizmu, antisemitizmu a iné formy intolerancie.

y) Propagovať činnosť politických strán a hnutí, šíriť reklamu, ktorá je v rozpore s princípmi

a obsahom výchovy a vzdelávania.

z) Akýmkoľvek spôsobom ohrozovať a obmedzovať spolubývajúcich telesným, duševným alebo

spoločenským šikanovaním a znevažovaním.

aa) Zneužívať technické informačné prostriedky, ktoré vedú k porušovaniu zákonných noriem

a predpisov (podnecovanie neznášanlivosti, ohrozovanie mravnosti, porušenie osobných slobôd

a poškodzovanie dobrého mena školského internátu, žiakov a vychovávateľov).

Porušenie zákazov je považované za hrubé porušenie VP ŠI. Podľa závažnosti priestupku a po

prerokovaní na pedagogickej rade sa žiakovi navrhne príslušný stupeň výchovného opatrenia.

Žiak za svoje správanie a konanie mimo areálu školského internátu zodpovedá bezvýhradne sám

za seba.

**Článok 4**

**Práva a povinnosti rodičov (zákonných zástupcov) žiakov**

1. Práva rodiča (zákonného zástupcu) žiaka

Rodič (zákonný zástupca) žiaka má právo:

a) Oboznámiť sa s vnútorným poriadkom školského internátu.

b) Oboznámiť sa s výchovno-vzdelávacím programom školského internátu.

c) Byť informovaný o správaní svojho dieťaťa a jeho pôsobení v školskom internáte.

d) Byť informovaný o výchovných opatreniach svojho dieťaťa.

e) Byť informovaný o zdravotných problémoch dieťaťa.

f) Na návštevu svojho dieťaťa v školskom internáte.

2. Povinnosti rodiča (zákonného zástupcu) žiaka

Rodič (zákonný zástupca) žiaka má povinnosť:

a) Oboznámiť sa s vnútorným poriadkom školského internátu a viesť k jeho dodržiavaniu aj svoje

dieťa.

b) Pravidelne uhrádzať poplatky za ubytovanie a stravu v stanovenom termíne.

c) Oznámiť dôvod neprítomnosti žiaka v školskom internáte telefonicky alebo písomne priamo

skupinovému vychovávateľovi alebo službukonajúcemu vychovávateľovi.

d) V prípade, že žiak musí počas týždňa opustiť školský internát pre známu skutočnosť (rodinné

dôvody, lekárske vyšetrenie), rodič vopred potvrdí jeho neprítomnosť písomným alebo

telefonickým oznámením.

e) Za všetky priestupky a škody spôsobené v školskom internáte a mimo neho, trestnoprávne

a hmotne zodpovedajú žiak a jeho zákonný zástupca.

f) Bezodkladne uhradiť každú úmyselnú škodu, alebo škodu spôsobenú na majetku školského

internátu, ktorú spôsobil žiak.

g) Zúčastniť sa prerokovania výchovného opatrenia uloženého jeho dieťaťu vedením školy.

h) Informovať skupinového vychovávateľa o zmene zdravotnej spôsobilosti dieťaťa, o jeho

zdravotných problémoch a tých skutočnostiach, ktoré by mohli mať vplyv na život v školskom

internáte.

i) Písomne potvrdiť súhlas s individuálnymi brigádami a želanie aby jeho dieťa dochádzalo do

školského internátu v pondelok ráno.

j) Oznámiť vychovávateľovi, ak žiak pravidelne užíva lieky, alebo má ochorenie, ktoré vyžaduje

zvláštnu pozornosť.

k) Bezodkladne prísť po chorého žiaka a zabezpečiť mu odvoz domov.

**Článok 5**

**Výchovné opatrenia**

Súčasťou výchovno-vzdelávacieho procesu je aj uplatňovanie výchovných opatrení.

**Za vzorné správanie, príkladné plnenie svojich povinností, prejav aktivity a iniciatívy, statočný**

**čin, sa žiakovi navrhuje nasledovné výchovné opatrenie:**

a) individuálna pochvala od skupinového vychovávateľa

b) pochvala skupinovým vychovávateľom (za vzorné správanie a plnenie si povinností, aktívnu

účasť na výchovno-vzdelávacej činnosti, za reprezentáciu v súťažiach, za pomoc skupinovému

vychovávateľovi, korektné vzťahy medzi žiakmi v školskom internáte)

c) pochvala vedúcim vychovávateľom (za vzornú a úspešnú reprezentáciu školského internátu)

d) pochvala riaditeľkou školy a písomná pochvala adresovaná rodičom žiaka (za nezištnú

pomoc, príkladný čin)

e) pochvala riaditeľkou školy spojená s udelením vecnej odmeny pri verejnej príležitosti (verejné

uznanie inou osobou alebo inštitúciou, príkladný čin, za nezištnú pomoc)

**Za porušenie VP ŠI sa považuje:**

**-** porušenie vnútorného poriadku ŠI

- spôsobenie ujmy na zdraví žiakom ako aj zamestnancom školského internátu,

- úmyselné konanie proti právam spolužiakov, ľudskej dôstojnosti a dobrým mravom,

- spôsobenie škody či už úmyselnej alebo z nedbanlivosti.

**Pri previneniach sa žiaka voči vnútornému poriadku školského internátu, môžu byť použité**

**nasledovné výchovné opatrenia:**

a) individuálne napomenutie skupinovým vychovávateľom školského internátu

b) napomenutie skupinovým vychovávateľom školského internátu pred výchovnou skupinou

c) pokarhanie skupinových vychovávateľom školského internátu

d) pokarhanie vedúcim vychovávateľom školského internátu

e) podmienečné vylúčenie zo školského internátu (žiak prišiel do školského internátu pod

vplyvom alkoholu alebo inej návykovej látky, užil ju v školskom internáte, fajčil v školskom

internáte a v jeho areáli, hrubé porušenie VP ŠI (porušenie zákazov) opakované závažné

priestupky).

O podmienečnom vylúčení žiaka zo školského internátu rozhodne riaditeľka školy na návrh

vychovávateľa, ktorý prerokovala a odsúhlasila pedagogická rada školského internátu. V rozhodnutí určí riaditeľka školy dobu trvania podmienečného vylúčenia.

g) vylúčenie zo školského internátu (porušenie VP ŠI počas trvania podmienečného vylúčenia,

prinesenie, prechovávanie, užívanie, distribuovanie návykových látok vrátane alkoholu v školskom internáte, ohrozovanie zdravia a života žiakov a zamestnancov školského internátu, krádež a vandalské poškodzovanie majetku školského internátu a majetku osôb zdržujúcich sa v areáli školy a školského internátu, vydieranie, úmyselné ublíženie na zdraví, rôzne formy šikanovania a znevažovania ľudskej osobnosti, konanie, ktoré napĺňa znaky trestného činu).

O vylúčení žiaka zo školského internátu rozhodne riaditeľka školy na návrh vychovávateľa,

ktorý prerokovala a odsúhlasila pedagogická rada školského internátu. Žiak najneskôr do dvoch dní od

rozhodnutia riaditeľky školy o vylúčení musí školský internát opustiť.

**Spoločné ustanovenia**

1. Výchovné opatrenia sa oznamujú písomne zákonným zástupcom alebo plnoletému žiakovi a

zaznamenávajú sa do osobného spisu žiaka. Triednemu učiteľovi sa oznamuje pochvala

riaditeľkou školy, podmienečné vylúčenie zo školského internátu a vylúčenie zo školského

internátu.

2. Žiakovi možno súčasne uložiť len jedno výchovné opatrenie.

3. Pri riešení porušení VP ŠI je potrebná spolupráca so zákonným zástupcom žiaka. Konanie žiaka,

za ktoré mu môže byť uložené podmienečné vylúčenie alebo vylúčenie je potrebné objektívne

prešetriť. Prešetrenie sa uskutoční za osobnej účasti žiaka a jeho zákonného zástupcu,

vychovávateľa a riaditeľa školy. O prešetrení sa vyhotoví písomný záznam.

4. Pri posudzovaní závažnosti porušenia VP ŠI nemusí byť dodržaná následnosť východných

opatrení.

5. Výchovné opatrenie sa žiakovi oznamuje na zhromaždení výchovnej skupiny.

**Článok 6**

**Vnútorná organizácia života žiakov v ŠI**

**1. Ubytovanie**

a) Právo na ubytovanie v školskom internáte má žiak SOŠ v meste Humenné, ktorý podá „Žiadosť o prijatie do

Školského internátu HA Humenné“ a „Zápisný lístok žiaka na ubytovanie

v školskom internáte v zriaďovateľskej pôsobnosti PSK“, potvrdený školou v stanovenom

termíne. Prednosť majú žiaci 1.ročníka a žiaci 2., 3., 4. ročníka prijatí v zmysle „Smernice

o prijímaní žiakov do školského internátu“. Ubytovacia komisia schvaľuje ubytovanie žiakov na

jeden školský rok. Zákonný zástupca (resp. žiak) dostane rozhodnutie o prijatí alebo neprijatí

do školského internátu písomne.

b) Chorému žiakovi je poskytnutá základná prvá pomoc. Ak mu to momentálny zdravotný stav

dovolí, je povinný navštíviť svojho ošetrujúceho lekára a liečiť sa doma. Neprítomnosť

nahlasuje svojmu vychovávateľovi telefonicky, s následným odhlásením sa zo stravy v školskej

jedálni. Pre žiakov podozrivých z infekčného alebo parazitárneho ochorenia je na nevyhnutnú

dobu vyčlenená izolačná miestnosť. Prípadnú hospitalizáciu oznamuje vychovávateľ rodičom

žiaka ihneď.

c) Právo na ubytovanie končí žiakovi ukončením školského roka, štúdia na SOŠ, alebo jeho

vylúčením zo štúdia, prípadne zo školského internátu.

d) Po skončení pobytu žiaka v školskom internáte alebo jeho presťahovaní na inú izbu, je žiak

povinný odovzdať zverený inventár a vybavenie izby vychovávateľovi. Škody spôsobené na

inventári a izby je povinný neodkladne uhradiť.

e) Ubytovanie žiaka v školskom internáte sa ukončí:

- písomnou žiadosťou zákonného zástupcu (resp. žiaka nad 18 rokov);

- na základe doporučenia lekára,

- ak zákonný zástupca (resp. žiak) bez udania vážneho dôvodu neuhradí do 10 dní

začínajúceho mesiaca príspevok na ubytovanie a stravu,

- vylúčením žiaka na základe rozhodnutia riaditeľky školy

f) Zriaďovateľ školského internátu môže rozhodnúť o znížení príspevku za ubytovanie podľa

§ 117 odst.8 zákona 254/2008 Z.z. o výchove a vzdelávaní, ak zákonný zástupca alebo iná

oprávnená osoba písomne o to požiada a predloží doklad o poberaní dávky v hmotnej núdzi

podľa osobitného predpisu. Výšku príspevku na čiastočnú úhradu nákladov a podmienky úhrady

určí zriaďovateľ všeobecne záväzným nariadením.

**2. Stravovanie**

a) Zo zdravotného hľadiska sú všetci ubytovaní žiaci povinní odoberať celodennú stravu v školskej

jedálni (s výnimkou žiakov, ktorí predložia potvrdenie od odborného lekára o tom, že zo

zdravotných dôvodov sa nemôžu stravovať v zariadeniach spoločného stravovania).

b) Náklady spojené s ubytovaním a stravovaním uhrádza zákonný zástupca alebo žiak mesačne

podľa platných smerníc a dohodnutým spôsobom (vyplatením poštovou poukážkou na pošte alebo elektronicky).

c) Stravné lístky na celý nasledujúci mesiac si žiak vyberá u vedúcej ŠJ až po preukázaní

vyplatenia stravy. So stravnými lístkami si hospodári sám. Vo vlastnom záujme si ich na zadnej strane podpíše vlastným menom (poistenie

proti ich krádeži či zneužitiu). V prípade neprítomnosti v školskom internáte si stravu odhlasuje

sám (resp. o to požiada vychovávateľa). Prípadnú stratu alebo odcudzenie stravných lístkov

ihneď nahlási svojmu vychovávateľovi a vedúcej školskej jedálne. Nemá nárok na ich náhradu.

Uhradí plnú hodnotu novo vydaných stravných lístkov.

d) Žiak nemá právo na úhradu objednávkou označených, no nevyužitých stravných lístkov.

e) Hodnota vybraných, no nepoužitých stravných lístkov sa žiakovi odráta z celkovej sumy za

stravu budúceho mesiaca. Do úvahy sa berú len stravné lístky nepoužité z dôvodu neprítomnosti

žiaka v školskom internáte. Takéto lístky potvrdí svojím podpisom príslušný vychovávateľ alebo

vedúci výchovy mimo vyučovania.

f) Stravovanie žiakov je organizované podľa zmennosti. Jedlo sa v školskej jedálni vydáva

v určenú dobu podľa stanovenej organizácie výdaja. Dozor v ŠJ má každý týždeň iný vychovávateľ.

g) Žiak vstupuje do jedálne slušne oblečený a upravený / nie v župane , nie v pyžame, šiltovku nekladie na stôl...atď/ dodržuje etiketu slušného sa správania pri stolovaní. Postaví sa do radu pri okienku a disciplinovane vyčká

až sa dostane na rad alebo sadne a čaká kým ho príde obslúžiť žiak Hotelovej akadémie. Jedlo je mu vydané na základe stravného lístka. Varené jedlá sa konzumujú

výhradne v jedálni. Žiaci dodržiavajú kultúru stolovania, čistotu a poriadok. Po dojedení

ak nie je obsluha, majú povinnosť odniesť tanier a príborom k odkladaciemu okienku. Stôl a stoličky

zanechajú v použiteľnom stave.

h) Chorý žiak nemá do školskej jedálne prístup. Jeho stravovanie je zabezpečené podľa pokynov

vychovávateľa a lekára.

i) Výdaj jedla mimo výdajnú dobu a uprednostnenie výdaja je možné požadovať len po

predchádzajúcom súhlase vychovávateľa alebo vedúcej školskej jedálne.

j) Pripomienky ku kvalite a množstvu stravy žiak podáva vedúcej školskej jedálne prostredníctvom

členov stravovacej komisie alebo svojho vychovávateľa.

k) Žiakom je prísne zakázané z jedálne odnášať taniere, hrnčeky a príbory.

**3. Osobné voľno**

V zmysle Dohovoru práv dieťaťa má každý žiak právo na osobné voľno, v ktorom sa môže

sebarealizovať. Podľa vlastného presvedčenia sa žiak môže venovať svojim individuálnym záujmom

(športu, kultúre, hudbe a podobne). Osobné voľno žiakov sa určuje najmenej na dve hodiny denne.

**Žiaci**

v čase osobného voľna nesmú vykonávať také činnosti, ktoré by poškodzovali mravnosť správania sa

v ŠI alebo pravidlá správania sa na verejnosti.

Individuálne vychádzky žiakov (udeľuje vychovávateľ)

a) Individuálne vychádzky majú spĺňať oddychové a relaxačné potreby žiakov. Sú určené režimom

dňa. Žiaci sa na vychádzke správajú slušne, dodržiavajú pravidlá cestnej premávky a miestnej

prepravy. Z vychádzky prídu načas. Prípadné odôvodnené meškanie je vhodné telefonicky

oznámiť vychovávateľovi.

b) Individuálne vychádzky v čase prípravy na vyučovanie a spoločných výchovných činností

a zamestnaní sú povolené len výnimočne.

c) Žiak je povinný svoj odchod na individuálnu vychádzku ako i návrat z nej ohlásiť

vychovávateľovi a zapísať v zošite „Záznam o neprítomnosti žiaka v školskom internáte“. Ak sa

na vychádzke udialo niečo nezvyčajné, bezodkladne to vychovávateľovi oznámi.

d) Individuálne vychádzky sú povolené žiakom jednotlivých ročníkov rozdielne (viď. Režim dňa).

Výnimky sú povolené len so súhlasom vychovávateľa, po večierke so súhlasom vedúceho

výchovy mimo vyučovania.

e) Žiakovi, ktorý si neplní študijné povinnosti alebo porušuje vnútorný poriadok školského

internátu, má vychovávateľ právo vychádzku obmedziť.

**4. Plánovaný a individuálny odchod žiakov mimo školského internátu**

a) Školský internát nie je prevádzkovaný v dňoch pracovného pokoja, počas sviatkov a školských

prázdnin. Z uvedeného dôvodu sú žiaci na konci pracovného týždňa (spravidla v piatok, ktorý je

odchodovým dňom) povinní školský internát hromadne opustiť do 15,00 hod.

b) Mimo hromadné plánované odchody môže zákonný zástupca alebo žiak vychovávateľa

požiadať o možnosť návštevy rodičov i v priebehu týždňa. Svojvoľný odchod zo školského

internátu je porušením VP ŠI.

c) Žiaci majú povinnosť návratu od rodičov (v príchodové dni) v čase od l5,30 do 20,00 hod. Svoj

príchod ohlásia službukonajúcemu vychovávateľovi, ktorý žiakov zaeviduje. Oneskorený

príchod do školského internátu (po 20,00 hod. je žiak povinný oznámiť telefonicky).

d) Žiaci majú prísny zákaz donášať z domu alkoholické nápoje, tabakové výrobky, drogy, látky

a predmety ohrozujúce zdravie a bezpečnosť svoju i iných. V odôvodnených prípadoch

podozrenia porušenia zákazu, má vychovávateľ právo skontrolovať batožinu žiakov vhodným

spôsobom.

e) Opustiť školský internát za účelom návštevy príbuzných, účasti na kultúrnych a športových

podujatiach, návštevy iných miest a obcí mimo trvalého bydliska, je dovolené len

s predchádzajúcim písomným súhlasom rodičov.

f) Počas individuálnych vychádzok a odchodu žiakov k rodičom sa pedagogický dozor

nezabezpečuje.

**5. Záujmové činnosti**

Záujmové činnosti sú zabezpečované v dňoch a v čase stretnutí jednotlivých záujmových

útvarov. Žiakom je potrebné v týchto prípadoch režim dňa upraviť individuálne tak, aby sa záujmových činností mohli nerušene zúčastniť.

**6. Svojpomocné činnosti**

Svojpomocná činnosť je jedným z účinných prostriedkov v systéme výchovnej práce žiakov.

Utvára správny vzťah k práci, rozvíja ich pracovnú iniciatívu a postupne učí žiakov pracovným

návykom a zručnostiam.

**Zásady svojpomocnej činnosti:**

a) Svojpomocná práca pomáha organizovať kolektív žiakov, pomáha udržiavať čistotu a poriadok,

pomáha motivovať žiakov k estetickej úprave, ochrane a tvorbe životného prostredia. Má

charakter výchovný a nenahrádza prácu zamestnancov.

b) Všetky práce musia žiaci vykonávať za prísneho dodržiavania zdravotníckych a hygienických

predpisov osobnej ochrany a bezpečnosti práce.

c) Na svojpomocnej práci sa podieľajú všetci žiaci, od účasti na nej môžu byť vylúčení len zo

závažných dôvodov.

d) Žiaci nesmú vykonávať práce s použitím dezinfekčných prostriedkov, čistiť okná, osvetľovacie

zariadenia, veľké upratovanie a práce, ktoré sú náročné na dodržiavania bezpečnostných

predpisov.

e) Žiaci sú povinní vykonávať v školskom internáte tieto pomocné služby: upratujú izby a okolie

školského internátu.

f) Žiaci oznamujú vychovávateľovi nedostatky a poruchy, ktoré by mohli ohroziť zdravie

a bezpečnosť. Vychovávateľ zapisuje nedostatky do zošita nedostatkov a porúch.

g) Čas vyhradený na svojpomocnú činnosť žiakov v školskom internáte musí byť vyhradený tak,

aby nenarúšal čas vyhradený na odpočinok, prípravu na vyučovanie, výchovno-vzdelávaciu a

záujmovú činnosť.

**7. Žiacke služby**

a) Žiacke služby vo výchovnej skupine určuje vychovávateľ menovitým rozpisom služieb.

b) Žiacka služba je podriadená vychovávateľovi.

c) Službukonajúci žiaci:

- plnia pokyny vychovávateľa k dodržiavaniu režimu dňa, poriadku a čistoty v spoločných

priestoroch,

- zabezpečujú nástupy všetkých žiakov na jednotlivé činnosti a aktivity výchovnej skupiny;

**8. Štúdium žiakov**

a) Pravidelná príprava na vyučovanie je hlavnou povinnosťou žiakov.

b) Čas prípravy na vyučovanie je určený režimom dňa. Prípadné zmeny a výnimky povoľuje

vychovávateľ.

c) Čas vyčlenený na štúdium je l,5 hodiny a viac, podľa náročnosti nasledujúceho dňa. Žiaci sa

mimo tejto doby môžu na vyučovanie pripravovať individuálne, najlepšie s vedomím

vychovávateľa. Prípadnú prípravu na vyučovanie po večierke kontroluje nočný vychovávateľ.

V čase prípravy na vyučovanie sú žiaci povinní vo výchovnej skupine správať sa tak, aby

nerušili ostatných.

d) Podľa podmienok na jednotlivých poschodiach žiaci študujú na izbách alebo v priestoroch na to

vyčlenených.

**9. Zdravotná starostlivosť a ošetrenie**

a) Žiak je povinný predchádzať ochoreniam a úrazom dodržiavaním všetkých hygienických,

bezpečnostných a zdravotníckych opatrení. Každé ochorenie a úraz (drobný úraz), ktoré sa udiali

počas pobytu v školskom internáte bezodkladne hlási vychovávateľovi. Taktiež výskyt

infekčného alebo parazitárneho ochorenia v mieste svojho trvalého bydliska.

b) V prípade ak došlo k úrazu počas teoretického vyučovania alebo praktického vyučovania, žiak

nečaká s ošetrením až do príchodu do školského internátu. Žiak má povinnosť nahlásiť ochorenie

a úraz ku ktorému došlo počas teoretického vyučovania alebo praktického vyučovania

(triednemu učiteľovi alebo príslušnému majstrovi praktického vyučovania). Zabezpečia

poskytnutie základnej prvej pomoci a potrebné lekárske ošetrenie.

c) Žiak si vyberá svojho dorastového i zubného lekára na základe slobodnej voľby zväčša v mieste

trvalého bydliska. Uvedené nezneužíva na zbytočný pobyt doma, spojený s neúčasťou na

teoretickom vyučovaní /praktickom vyučovaní a výchove mimo vyučovania.

d) Preukaz poistenca nosí žiak vždy so sebou.

e) V naliehavých prípadoch (v neskorých popoludňajších a nočných hodinách) zabezpečuje

zdravotnú starostlivosť pohotovostná služba alebo rýchla lekárska pomoc. V krízových

situáciách privolá vychovávateľ (resp. nočný vychovávateľ) rýchlu lekársku pomoc do

školského internátu a v prípade potreby zabezpečí sprevádzanie žiaka dospelou osobou do

zdravotníckeho zariadenia.

f) V prípade ochorenia alebo úrazu žiaka počas pobytu v školskom internáte je potrebné dodržať

nasledovný postup:

- ochorenie a úraz žiak bezodkladne nahlási vychovávateľovi,

- vychovávateľ poskytne základnú prvú. Uvedené zaznamená do zošitu .

- žiak je povinný pred užitím lieku upozorniť na prípadnú alergiu alebo precitlivenosť,

- v školskom internáte je možné poskytnúť len základnú prvú pomoc. Žiaci si lieky

k opätovnému užitiu musia zadovážiť sami, z vlastných prostriedkov.

- ak si je vychovávateľ pri poskytovaní základnej prvej pomoci v niečom neistý, telefonicky

požiada o radu zdravotných pracovníkov pohotovostnej služby,

- ak zdravotné problémy aj napriek poskytnutiu základnej prvej pomoci pretrvávajú, žiak sa

nesmie zdržiavať v školskom internáte (s výnimkou času potrebného k ústupu horúčok alebo

tráviacich problémov),

- neprítomnosť nahlási vychovávateľovi,

- pre prípad infekčných a parazitárnych ochorení je v školskom internáte k dispozícii izolačná

miestnosť. V tejto sa umiestňujú na nevyhnutne potrebný čas žiaci podozriví z uvedených

ochorení. Ich stav sa konzultuje s lekárom a ďalšia zdravotnícka starostlivosť je

zabezpečovaná v zmysle ich odborných pokynov.

**10. Hygienické zásady**

Pre zabezpečenie zdravého a hygienického prostredia v školskom internáte je potrebné

dodržiavať nariadenia prevádzkového poriadku školského internátu a príslušného hygienika.

a) Žiak je povinný mať osobné hygienické potreby a dodržiavať zásady osobnej hygieny. Odev,

obuv a osobné veci udržiava v čistote a má ich vzorne uložené v skrini, (obuv v topánkovníku).

b) Denne, pred odchodom do školy má žiak povinnosť vyvetrať izbu, upratať svoje osobné veci,

posteľ a príslušenstvo izby.

c) K pobytu v školskom internáte používa vhodné domáce oblečenie a obuv.

d) Posteľnú bielizeň mení pravidelne (spravidla 1 x za 14 dní). Nepoužíva rozostlanú posteľ

v domácom oblečení. K spánku používa pyžamo, bez súčasného použitia spodnej osobnej

bielizne. Nepoužíva lôžko svojich spolubývajúcich.

e) Žiaci si priestor izby udržiavajú v poriadku a čistote nepretržite. Hlavné upratovanie v týždni

robia podľa pokynov vychovávateľa. Upratovanie okolia školského internátu je zabezpečované

vopred určenými žiackymi službami. Vyprázdňovanie odpadkových košov si žiaci zabezpečujú

samoobslužne (spravidla pred večierkou a ráno pred odchodom na vyučovanie). Poriadok

a čistotu izieb vychovávatelia denne hodnotia a 1 x polročne vyhodnocujú. Najlepšie izby sú

odmenené z prostriedkov rady rodičov.

f) Na športové aktivity v telocvični a na vonkajších športoviskách žiaci používajú vhodné

športové oblečenie a obuv.

g) Žiaci sa obliekajú primerane ročnému obdobiu a danej príležitosti. Je prísne zakázané opúšťať

školský internát v neprimeranom oblečení (najmä v chladnom počasí) a v domácej obuvi. Týka

sa to najmä ranných odchodov žiakov na vyučovanie, na odber stravy v školskej jedálni, na

záujmové činnosti v budove školy.

h) Po použití sociálnych zariadení (WC, spŕch, umývadiel, pisoárov) sú žiaci povinní tieto

skontrolovať a zanechať v takom stave, aby boli použiteľné pre iných. Pri používaní spŕch

a umývadiel dbať na šetrenie vodou.

**11. Zásady všeobecnej bezpečnosti ubytovaných žiakov**

a) Neohrozovať bezpečnosť a zdravie vlastné ako i spolubývajúcich.

b) Nevstupovať do miestností a priestorov označených zákazom vstupu alebo bezpečnostným

označením.

c) Nezastavať prechodové priestory a únikové cesty odloženými predmetmi.

d) Nevyhadzovať z okien a balkónov odpadky, predmety, nevylievať tekutiny, nevykonávať

nedovolené manipulácie s okennými rámami, nevykláňať sa z okien a balkónov, nesušiť šatstvo

v oknách školského internátu.

e) Nekopať a nehádzať rôzne predmety a športové potreby v priestoroch školského internátu.

f) Športovú činnosť vykonávať len vo vyhradených priestoroch telocvične, ihrísk a školského

internátu. Pri športových aktivitách používať len vhodné vlastné oblečenie a obuv.

g) Pri verejnoprospešných prácach nepreceňovať svoje schopnosti a pracovať podľa pokynov

vychovávateľa, resp. určeného dospelého nadriadeného.

h) Pri pobyte mimo školského internátu používať len vyhradené komunikácie pre chodcov,

dodržiavať dopravné predpisy.

i) Pri využívaní miestnej dopravy dodržiavať stanovené prepravné pokyny pre cestujúcich.

j) Každý aj drobný úraz či poranenie neodkladne nahlásiť vychovávateľovi alebo vedúcemu

činnosti, pri ktorej k úrazu došlo.

k) Do školského internátu nenosiť nebezpečné látky a predmety, ktoré by mohli ohroziť zdravie

a bezpečnosť ubytovaných žiakov.

**12. Došlá pošta**

Došlá pošta pre žiakov je zaevidovaná na sekretariáte školy. Obyčajné listy sú žiakom

bezodkladne doručované. Doporučená pošta je žiakovi ohlásená. Tento si ju proti podpisu vyberá na

sekretariáte školy.

**Článok 7**

**Režim dňa**

Žiaci ubytovaní v školskom internáte majú v súlade so psychohygienickými požiadavkami

zabezpečené – 2 hodiny osobného voľna, 8 hodín spánku a dostatočný priestor pre nerušenú prípravu na vyučovanie, kultúrne a spoločenské potreby, záujmovú činnosť na základe dobrovoľnosti.

 V súlade s „Plánom výchovno-vzdelávacej činností úseku VMV v danom školskom roku“,

výchovným zámerom vychovávateľa, potrebami a záujmami žiakov, je možné režim dňa meniť

a prispôsobiť potrebám výchovnej skupiny.

**REŽIM DŇA**

**v školskom internáte**

**Čas Program**

**06:00 – 06:30 budíček, osobná hygiena**

**06:45 – 07:15 uloženie osobných vecí, poriadok v izbe**

**06:00 – 07:30 raňajky v školskej jedálni, odchod na TV a PV**

**07:30 – 08:15 opustenie ŠI, odchod žiakov na TV a PV**

**08:00 – 14:00 teoretické a praktické vyučovanie**

**13:00 – 14:30 obed v školskej jedálni, príchod do ŠI**

**15:00 – 16:00 osobné voľno, relax na izbách / streda do 18.00 /**

**16:00 – 17:00 individuálne štúdium, záujmová činnosť, VVČ**

**17:00 – 18:00 večera v školskej jedálni**

**18:0 – 21:00 individuálne štúdium, výchovno-vzdelávacia činnosť**

**záujmová činnosť**

**21:00 – 21:30 osobná hygiena, príprava na večierku**

**21:30 – 22:00 kontrola izieb, večierka**

**22:00 – 6:00 nočný pokoj, zha**snuté svetlá na izbách

**Ďalšie činnosti**

každú štvrtok povinné upratovanie izieb,upratovanie okolia ŠI príprava na vyučovanie, športová činnosť relaxačné a sebaobslužné činnosti, činnosť záujmových útvarov, výchovno-vzdelávacia činnosť, individuálne vychádzky podľa povolenia skupinového vychovávateľa :

**I. ročník do 19:30 hod.**

**II. ročník do 20.00 hod**

**III. ročník do 20:30 hod.**

**IV - V. ročník do 21:00 hod.**

**ORGANIZÁCIA PRÁCE NA ÚSEKU VÝCHOVY MIMO VYUČOVANIA**

**1. Počty pracovníkov**

Na úsek VMV pracujú 4 pedagogickí pracovníci a 1 nepedagogický pracovník.

**2. Povinnosť výchovnej práce pedagogických pracovníkov**

Pedagogickí pracovníci úseku VMV majú povinnosť odpracovať 7,5 hod. denne, t.j. 37,5 hod.

do týždňa. Z toho28 hod. v priamej výchovnej činnosti. Pracovníci majú po odpracovaní 4 hodín nárok na 30 min. prestávku. Vzhľadom na špecifiká práce úseku VMV je pracovná doba rozvrhnutá

v jednotlivé dni nerovnomerne. Hodiny odpracované nadčas (len tie, ktoré vopred nariadi vedúci VMV

alebo riaditeľka SOŠ) budú vykazované na konci kalendárneho mesiaca. Po ich odsúhlasení riaditeľkou

SOŠ si ich pracovníci budú môcť čerpať formou náhradného voľna v čase prázdnin alebo inej

neprítomnosti žiakov v ŠI (najneskôr do troch mesiacov).

Účasť na zasadnutiach pedagogickej trojky je povinná. Vedúci VMV v tomto čase zabezpečí

dozor vo výchovných skupinách. Neúčasť na zasadnutiach pedagogickej rady môže ospravedlniť len

riaditeľka SOŠ. Pracovníka na dozor vo výchovných skupinách v tomto čase určí vedúci VMV.

**3. Pracovná doba, jej prerušenie**

Pracovníci sú povinní riadne dodržiavať a využívať pracovnú dobu. Začiatok a trvanie

pracovnej doby jednotlivých pracovníkov je nasledovný:

**Pracovná doba vychovávateľov od 01.09.2019**

 ***Vychovávateľ A***

* NEDEĽA: **15.30 – 22.00 /6.5 hod./**
	+ - * **NS: 22.00 - až 6.00 pondelok *Pracovná pohotovosť***
* PONDELOK:  **6.00 – 8.30 (2,5 hod.) – 20.30 – 22.00 / 1,5 hod /**
	+ - * + **NS: 22.00 - až 6.00 utorok *Pracovná pohotovosť***
* UTOROK: **6.00 – 8.30 (2,5 hod.) – 20.30 – 22.00 / 1,5 hod**
	+ - * **NS: 22.00 - až 6.00 streda *Pracovná pohotovosť***
* STREDA: **6.00 – 8.30 (2,5 hod.) – 20.30 – 22.00 / 1,5 hod**
	+ - * **NS: 22.00 - až 6.00 štvrtok *Pracovná pohotovosť***
* ŠTVRTOK **6.00 – 8.30 (2,5 hod.) – 20.30 – 22.00 / 1,5 hod /**
	+ - * **NS 22.00 - až 6.00 piatok *Pracovná pohotovosť***
* PIATOK: **6.00 – 8.30 (2,5 hod.)**
* **SPOLU:**  **25 hod.**
* -------------------------------------------------------------------------------------------
* ***Vychovávateľ B***
* PONDELOK: 15.00 – 22.00 /6,5 hod./
* UTOROK: 15.00 – 22.00 /6,5 hod./
* STREDA: 15.00 – 22.00 /6,5 hod./
* ŠTVRTOK: 15.00 – 22.00 /6,5 hod./
* PIATOK: 12.00 – 15.00 / 3,0 hod **/**
* **SPOLU: 29 hod.**
* ------------------------------------------------------------------------------------------
* ***Vychovávateľ C***
* **PONDELOK: 15.00 – 22.00 /6,5 hod./**
* **UTOROK: 15.00 – 22.00 / 6,5 hod./**
* **STREDA: 15.00 – 22.00 / 6,5 hod./**
* **ŠTVRTOK: 15.00 – 22.00 / 6,5 hod./**
* **PIATOK: voľno**
* **SPOLU : 26 hod.**
* **-----------------------------------------------------------------------------**
* ***Vychovávateľ D***
* PONDELOK: 12.00 – 20.30 /8.0 hod./
* UTOROK: 12.00 – 20.30 /8.0 hod./
* STREDA: 12.00 – 20.30 /8.0 hod././
* ŠTVRTOK: 12.00 – 20.30 /8.0 hod./
* PIATOK: voľno
* **SPOLU : 32 hod.**

**Vychovávateľ D od 20.00 do 20.30 – vrátnica / Vychvávateľ A od 20.30 do 21.00 – vrátnica**

**Vychvávateľ B slúžba v školskej jedálni večera**

Pri nástupe na pracovisko sa každý pracovník zapíše do zošita dochádzky vychovávateľov (uvedie

presný čas príchodu).. Je povinný zaznamenať aj každé prerušenie pracovnej doby - to je povolené len z vážnych osobných a pracovných dôvodov a pracovník ho musí nahlásiť vopred, aby bolo možné zabezpečiť jeho zastupovanie. Po skončení pracovnej doby sú pracovníci povinní opustiť pracovisko (výnimkou sú mimoriadne udalosti. V zošite dochádzky uvedie čas riadneho ukončenia pracovnej doby. Je neprípustné uvádzať skutočnosti nezodpovedajúci čas odchodu. Zošit dochádzky je umiestnený v kancelárii vedúceho výchovy.

**Činnosť vychovávateľa v popoludňajšej službe**

Do príchodu žiakov skontroluje a ak je potrebné boduje izby. Bodovanie zverejní na

informačnej tabule. Žiakov prichádzajúcich z TV/PV zaznamenáva do denníka výchovnej skupiny. Ak žiaci v čase svojho osobného voľna (t.j. do 16,00 hod.) chcú vykonať drobné nákupy v okolí ŠI, môžu tak urobiť len so súhlasom vychovávateľa. Žiakom umožní oddych, resp. popoludňajší spánok.

Pri kontrole výchovnej skupiny vychovávateľ žiakov oboznámi s denným programom, určí

a poučí žiacku službu. Po nástupe zabezpečuje výchovno-vzdelávaciu činnosť so žiakmi podľa

programu. Dohliada o rovnomerné začlenenie všetkých tematických oblastí výchovy v zmysle

Výchovného programu ŠI. Okrem toho dohliada na disciplinované správanie sa žiakov, udržiavanie poriadku a čistoty, BOZ, šetrenie inventárom ŠI a pod. Musí vedieť o pohybe každého žiaka, resp. zdokumentovať jeho neprítomnosť. Čas do večere je vymedzený aj na prípravu žiakov na vyučovanie druhého dňa. Vtedy zabezpečí na poschodí maximálny pokoj a plné využitie času na štúdium. Vedie si prehľad o vyučovacích výsledkoch jednotlivých žiakov, prijíma opatrenia k ich zlepšeniu. Má snahu žiakom aj osobne pomáhať, resp. slabším zabezpečí doučovanie šikovnejšími spolužiakmi. Na večeru ide organizovane s celou skupinou. Ak sa do času večere žiaci presúvajú na záujmové aktivity mimo ŠI, musia byť prezutí. Vychovávateľ dohliadne, aby sa žiaci po areály školy pohybovali v prezuvkách a neporušovali zákaz fajčenia v ŠI a v jeho areály. Individuálna vychádzka žiakov ako aj opustenie internátu v čase osobného voľna sa zaznamenáva do zošita „Záznam o neprítomnosti žiaka v ŠI“ . Čas do večierky je vymedzený na individuálne štúdium, výchovno-vzdelávacie činnosti, individuálne vychádzky. Je vhodné organizovať akcie neformálneho charakteru, kultúrneho vyžitia sa žiakov, prednášky, kvízy, súťaže, aktívy a iné. Raz do týždňa (v jeho závere) vychovávateľ vyhodnotí výchovné a vyučovacie výsledky skupiny, výchovné činnosti, podujatia, atď. Prijíma opatrenia k zlepšeniu a oboznámi žiakov s najdôležitejšími činnosťami nasledujúceho týždňa. Hodnotí aj žiacke služby na poschodí.

Pred večierkou dohliadne na osobnú hygienu, prípravu žiakov na spánok, odloženie si osobných

vecí a u niektorých žiakov aj na pripravenosť do školy. O priebehu popoludňajšej služby urobí zápis do denného záznamu aj s odkazmi pre vychovávateľa na nočnej službe. Uvedie tam mená chýbajúcich žiakov a dôvod ich neprítomnosti, čas budenia jednotlivých žiakov na TV/PV, prípadne užívanie liekov počas noci. Od 21,45 hod. zabezpečí na poschodí nočný pokoj. V čase od 21,45 – 22,00 hod. odovzdá poschodie nočnému vychovávateľovi.

Povinne si vedie predpísanú pedagogickú dokumentáciu. Program dňa si pripraví vopred.

Po odchode z pracoviska zaznamená čas odchodu do zošita dochádzky.

V odchodové dni vychovávateľ zabezpečí odchod žiakov domov k rodičom, skontroluje

a uzavrie poschodie. Kľúče odovzdáva na vrátnici ŠI.

**Hlavná služba**

Pedagogický zamestnanec, ktorý vykonáva hlavnú službu plní tieto pracovné povinnosti:

 pri nástupe do služby sa oboznámi s aktuálnou situáciou v ŠI a preberie dokumentáciu (denný

záznam, zošit príchodov žiakov),

 vedie evidenciu prítomných, neprítomných a chorých žiakov v ŠI,

 rieši výchovné situácie a zaznamenáva ich do pedagogickej dokumentácie (denný záznam) ako

aj všetky závažné udalosti, ktoré sa stanú počas neprítomnosti skupinového vychovávateľa,

 zabezpečuje kontrolu všetkých spoločných priestorov v ŠI,

 pri vážnych situáciách privoláva RZP, políciu, PO, havarijnú službu. O všetkých mimoriadnych

situáciách vedie podrobný záznam o ich vzniku, priebehu a riešení,

 ak nie je prítomná skupinová vychovávateľka, má právo rozhodnúť o uvoľnení žiakov na

individuálne vychádzky alebo iné opustenie ŠI, ak to nie je v rozpore s výchovným opatrením

prijatým konkrétnou skupinovou vychovávateľkou,

 bez zabezpečenia zastupovania, nesmie opustiť určené pracovisko,

 hlavná služba sa zdržiava na jej pridelenom oddelení,

 v mimoriadnych situáciách (požiarny poplach, mobilizácia a pod.) zabezpečuje úlohy určené

osobitnými predpismi a smernicami.

**Činnosť vychovávateľa na nočnej službe**

V príchodové dni (spravidla v nedeľu) a v týždni nastupuje do služby 20.30 hod. tak, aby

mal možnosť komunikovať s vychovávateľmi poschodí. Preberie od nich jednotlivé poschodia,

oboznámi sa s priebehom popoludňajšej služby. Počas noci dohliada na dodržanie nočného pokoja. V

prípade potreby budí žiakov k užitiu liekov. V prípadoch náhlych zdravotných problémov žiakov zabezpečí poskytnutie základnej prvej pomoci. V naliehavých prípadoch volá telefonicky rýchlu lekársku pomoc.

Ráno budí žiakov na PV/TV podľa rozpisu. Zabezpečí, aby si žiaci vyvetrali, ustlali postele,

vyniesli odpadkové koše a dali do poriadku svoje izby. Tiež, aby určená žiacka služba urobila poriadok na poschodí. Odporúča sa žiakov osobne kontrolovať. Po vykonaní osobnej hygieny žiakmi dozrie, aby včas odišli na raňajky (výdaj raňajok je do 7.30 hod.). Do 8,15 hod. kontroluje izby. dozrie, aby žiaci pri odchode zo ŠI boli prezutí. Poslední odchádzajúci žiaci z izby majú povinnosť skontrolovať uzavretie okien, vody, zhasnutie svetiel, uzamknutie izby a odovzdanie kľúčov na vrátnici. V dennom zázname nechá informáciu o priebehu nočnej služby. Po rannej službe zaznamená ukončenie pracovnej doby v zošite dochádzky